Source: http://muhaz.org/politici-si-legislatie-de-mediu.html
Timestamp: 2019-04-20 17:04:25+00:00

Document:
AEM Agenţiei Europene de Mediu
ANPM Agenţia Naţională pentru Protecţia Mediului
ARPM Agenţia Regională pentru Protecţia Mediului
AT Asistenţa Tehnică
BAT Cele mai bune tehnici disponibile (Best Available Technique)
CBO5 Consumul Biochimic de Oxigen la 5 zile
DG Direcţia Generală
PHARE CBC PHARE Cooperare Transfrontalieră
CCO Consumul Chimic de Oxigen
CSNR Cadrul Strategic Naţional de Referinţă
EIA Evaluarea Impactului asupra Mediului
EIB Banca Europeană de Investiţii
FC Fondul de Coeziune
FEDER Fondul European de Dezvoltare Regională
FEOGA Fondul European de Orientare şi Garnţie Agricolă
FEP Fondul European pentru Pescuit
FSC Fonduri Structurale şi de Coeziune
FS Fonduri Structurale
IFOP Instrumentul Financiar de Orientare a Pescuitului
IMA Instalaţii Mari de Ardere
IPM Inspectorat de Protecţia Mediului
ISPA Instrument pentru Politici Structurale de Pre-aderare
LE Locuitori echivalenţi
MAI Ministerul Administraţiei si Internelor
MAPAM Ministerul Agriculturii, Pădurilor, Apelor şi Mediului
MEC Ministerul Economiei si Comertului
MIE Ministerul Integrării Europene
MMGA Ministerul Mediului şi Gospodăririi Apelor
NUTS Nomenclatorul Unităţilor teritoriale Statistice
OI Organism Intermediar
ONG Organizaţii neguvernamentale
OUG Ordonanţă de Urgenţă
PAM Program de Acţiune pentru Mediu
PCO Proiectare Construire Operare
PIB Produsul Intern Brut
PIP Politica Integrată a Produselor
PND Planul Naţional de Dezvoltare
PNUM Programul Naţiunilor Unite pentru Mediu
POR Program Operaţional Regional
PPP Parteneriat Public Privat
PPP Planuri, Programe, Politici
SM State Membre
UE Uniunea Europea
Politica de mediu reprezintă un sistem integru al priorităţilor şi obiectivelor de mediu, al metodelor şi instrumentelor de atingere ale acestora care este direcţionat spre asigurarea utilizării durabile a resurselor naturale şi prevenirea degradării calităţii mediului.
Aspectele de bază ale definţiei în cauză:
Reprezintă nu o activitate, principii, declaraţii sau mecanisme ale protecţiei mediului ci, un sistem integru, compus din aceste elemente;
Componentele politicii de mediu interacţionează între ele, fapt ce determină considerarea ei drept un sistem integru;
Conţine nu numai scopuri şi obiective sau priorităţi, ci şi metodele şi instrumentele necesare atingerii lor;
Bazată pe principiile durabilităţii este orientată nu numai spre conservarea mediului, dar şi spre utilizarea lui durabilă, inclusiv a conservării resurselor.
Baza legală a politicii de mediu a UE este constituită de articolele 174 – 176 (foste 130r-130t) ale Tratatului CE, la care se adaugă articolele 6 şi 95. Articolul 174 (fost 130r) este cel care trasează obiectivele politicii de mediu şi conţine scopul acesteia - asigurarea unui înalt nivel de protecţie a mediului ţinând cont de diversitatea situaţiilor existente în diferite regiunii ale Uniunii. În completarea acestuia, Articolul 175 (fost 130s) identifică procedurile legislative corespunzătoare atingerii acestui scop şi stabileşte modul de luare a deciziilor în domeniul politicii de mediu, iar Articolul 176 permite SM adoptarea unor standarde mai stricte.
Art. 175 stabileşte următoarele proceduri legislative:
- votul cu majoritate calificată în Consiliu şi procedura de cooperare cu Parlamentul European ca regula generală;
- votul cu majoritate calificată în Consiliu şi procedura codeciziei cu Parlementul European pentru programele de acţiune generală;
- unanimitatea în Consiliu şi consultarea cu PE pentru aspecte fiscale şi măsuri referitoare la planificarea urbană şi naţională, amenajarea teritoriului şi managementul resurselor de apă, precum şi pentru măsuri care afectează politica energetică.
Articolul 95 (fost 100a) vine în completarea acestuia şi are în vedere armonizarea legislaţiei privitoare la sănătate, protecţia mediului şi protecţia consumatorului în Statele Membre, iar o clauză de derogare permite acestora să adauge prevederi legislative naţionale în scopul unei mai bune protejări a mediului. Funcţionând într-o altă direcţie, Articolul 6 (fost 3c) promovează dezvoltarea durabilă ca politică transversală a Uniunii Europene şi subliniază astfel nevoia de a integra cerinţele de protecţie a mediului în definirea şi implementarea politicilor europene sectoriale. Acestora li se adaugă peste 200 de directive, regulamentele şi deciziile adoptate, care constituie legislaţia orizontală şi legislaţia sectorială în domeniul protecţiei mediului. Legislaţia orizontală cuprinde acele reglementări ce au în vedere transparenţa şi circulaţia informaţiei, facilitarea procesului de luare a deciziei, dezvoltarea activităţii şi implicării societăţii civile în protecţia mediului ş.a. (de exemplu: Directiva 90/313/CEE privind accesul liber la informaţia de mediu, Regulamentul 1210/90/CEE privind înfiinţarea Agenţiei Europene de Mediu, etc.). Spre deosebire de aceasta, legislaţia sectorială (sau verticală) se referă la sectoarele ce fac obiectul politicii de mediu şi care sunt: gestionarea deşeurilor, poluarea sonoră, poluarea apei, poluarea aerului, conservarea naturii (a biodiversităţii naturale), protecţia solului şi protecţia civilă (care se regăsesc în planurile de acţiune şi în strategiile elaborate).
Multe domenii ale politicii mediului pot fi tratate în mod eficient doar prin cooperarea tuturor părţilor implicate. Cu toate acestea, nu sunt excluse anumite obiective ce pot şi trebuie să fie rezolvate la nivel regional. Legislaţia europeană este o noutate absolută pe plan internaţional. Este pentru prima dată când un sistem de legi a fost creat, putând fi promulgat şi aplicat dincolo de hotarele naţionale. Ţelul comun al protejării mediului în Europa este slujit de numeroase legi europene care se aplică mediului. Acestea sunt valide în toate statele membre ale Uniunii Europene (direct - prin Regulamente care se aplică direct sau indirect - prin Directive ce trebuie transpuse în legislaţia naţională).
Politica în domeniul mediului vizează următoarele obiective (a se consulta http://www.europeana.ro/dosare/mediu.htm): protecţia mediului; ameliorarea calităţii sale; protecţia sănătăţii publice; utilizarea prudentă şi raţională a resurselor naturale; promovarea măsurilor la nivel internaţional privind rezolvarea problemelor mediului de dimensiuni regionale şi mondiale.
Articolul 174 al Tratatului CE prezintă astfel obiectivele politicii de mediu de:
- conservarea, protecţia şi îmbunătăţirea calităţii mediului;
- protecţia sănătăţii umane;
- promovarea de măsuri la nivel internaţional în vederea tratării problemelor regionale de mediu şi nu numai.
Politica de mediu a UE s-a cristalizat prin adoptarea unei serii de măsuri minime de protecţie a mediului, ce aveau în vedere limitarea poluării, urmând ca în anii ’90 să treacă printr-un proces de orizontalizare şi să se axeze pe identificarea cauzelor acestora, precum şi pe nevoia evidentă de a lua atitudine în vederea instituirii responsabilităţii financiare pentru daunele cauzate mediului.
Această evoluţie conduce la delimitarea următoarelor principii:
Protecţia mediului trebuie să constituie un element central al politicii economice şi sociale a statului.
Principiul „Poluatorul plăteşte”: are în vedere suportarea, de către poluator, a cheltuielilor legate de măsurile de combatere a poluării stabilite de autorităţile publice. Altfel spus, costul acestor măsuri va fi reflectat de costul de producţie al bunurilor şi serviciilor ce cauzează poluarea;
Principiul acţiunii preventive: se bazează pe regula generală că „ e mai bine să previi decât să combaţi”;
Principiul subsidiarităţii care specifică că măsurile de protecţia mediului trebuie luate la „nivel adecvat” ţinând seama de nivelul de poluare, acţiunile necesare şi zona geografică ce trebuie protejată.
Accesul liber la informaţia de mediu.
Principiul exercitării de către stat a dreptului suveran de a exploata resursele sale naturale, în aşa fel încât să nu aducă prejudicii altor state. Acest principiu se desprinde din Declaraţia de la Stockholm din 1972. Exploatarea resurselor naturale în concordanţă cu interesul naţional reprezintă şi o obligaţie a statului român, ea fiind stipulată în art. 134 lit. d din Constituţie.
4. Programele de acţiune pentru mediu - cadrul general de implementare a politicii de mediu
Începând cu anii '70 principiile şi obiectivele de mediu au post prezentate şi dezvoltate prin intermediul Programelor de acţiune pentru mediu1.
Documentele care stau la baza politicii de mediu a UE sunt Programele de Acţiune pentru Mediu (PAM, Environmental Action Programs-EAP), primul dintre ele fiind adoptat de către Consiliul European în 1972 şi fiind urmat de alte cinci. Aceste programe de acţiune sunt, de fapt, o combinaţie de programe pe termen mediu corelate printr-o abordare strategică şi constau într-o tratare verticală şi sectorială a problemelor ecologice.
Primele două programe de acţiune pentru mediu, PAM 1 (1973-1977) şi PAM 2 (1977-1981) reflectă o abordare sectorială a combaterii poluării şi promovează nevoia de protecţie a apei şi a aerului, prin introducerea unor standarde minime de poluare. Aceste două programe au inclus o abordare sectorială a combaterii poluării.
PAM 3 (1982 -1986) şi PAM 4 (1987-1992) reflectă evoluţia politicilor comunitare la acel moment şi dezvoltarea „pieţei interne” , astfel încât obiectivele de mediu să fie corelate cu cele ale pieţei. În 1987 a intrat în vigoare Actul Unic European care a inclus şi ideea că protecţia mediului trebuie să fie o componentă a tuturor politicilor comunitare. În plus, PAM 4 promovează abordarea integrată a politicii de mediu şi introduce conceputul „dezvoltării durabile”(sustainable development).
Al 5-lea Program de Acţiune pentru Mediu (1993 -2000), numit şi „Către o dezvoltare durabilă”( Towards Sustainability) a transformat dezvoltarea durabilă în strategie a politicii de mediu. Această abordare apare, de altfel, în toate politicile UE odată cu Tratatul de la Amsterdam (1997), când este promovată ca politică transversală. În această perspectivă, dezvoltarea durabilă înseamnă:
accesului continuu la rezervele naturale;
înţelegerea dezvoltării durabile ca acea dezvoltare ce răspunde nevoilor prezentului,
fără a afecta capacitatea generaţiilor viitoare de a răspunde propriilor lor nevoi.
Alte elemente de noutate aduse de PAM 5:
- Integrarea dimensiunii de mediu în toate celelalte politici comunitare.
- Schimbarea direcţiei politicii de mediu către o politică bazată pe consens, prin consultarea părţilor interesate în cadrul procesului de luare a deciziei, precum şi trecerea de la o abordare bazată pe control la una bazată pe prevenire şi operaţionalizată prin utilizarea de instrumente economice şi fiscale.
Al 6-lea Program de Acţiune pentru Mediu (2001-2010), numit şi „Alegerea noastră,viitorul nostru” este consecinţa procesului de evaluare globală a rezultatelor PAM 5 (realizată în anul 2000) şi stabileşte priorităţile de mediu pe parcursul prezentei decade. Au fost identificate astfel 4 arii prioritare ce definesc direcţiile de acţiune ale politicii de mediu:
1) schimbarea climatică şi încălzirea globală – are ca obiectiv reducerea emisiei de gaze ce produc efectul de seră cu 8% faţă de nivelul anului 1990 (conform protocolului de la Kyoto), până în perioada 2008-2012. Au fost stabilite constrângeri severe pentru producătorii industriali comunitari: amenzi de 50 Euro/t în primul an şi 100 Euro/t în al doilea an;
2) protecţia naturii şi biodiversitatea – are ca obiectiv îndepărtarea ameninţărilor la adresa speciilor pe cale de dispariţie şi a mediilor lor de viaţă în Europa. Arealele naturale trebuie protejate prin programul Natura 2000;
3) sănătatea în raport cu mediul – are drept obiectiv asigurarea unui mediu care să nu aibă un impact semnificativ sau să nu fie riscant pentru sănătatea umană. Prima condiţie este aplicarea legislaţiei existente combinată cu acţiuni concrete în diferite sectoare individuale;
4) conservarea resurselor naturale şi gestionarea deşeurilor – are ca obiectiv creşterea gradului de reciclare a deşeurilor şi de prevenire a producerii acestora. Prevenirea creşterii volumului deşeurilor este parte a politicii integrate a produselor (PIP). Se au în vedere şi măsuri pentru stimularea reciclării, recuperării şi incinerării deşeurilor. Obiectivul principal: reducerea cantităţii de deşeuri cu 20% în 2010 faţă de nivelul anului 2000 şi cu 50% până în 2050.
aplicarea efectivă şi îmbunătăţirea aplicării legislaţiei comunitare de mediu în SM;
continuarea integrării aspectelor de mediu în toate celelalte politici;
conlucrarea strânsă cu întreprinderile şi consumatorii;
priorităţile de mediu trebuie văzute în contextul extinderii UE;
1) Calitatea aerului - strategie iniţiată prin programul „Aer curat pentru Europa” (CAFE, Clean Air for Europe), lansat în martie 2001 şi care are în vedere dezvoltarea unui set de recomandări strategice şi integrate, în vederea combaterii efectelor negative ale poluării aerului asupra mediului şi sănătăţii umane.
2) Protecţia solului – primul pas în această direcţie a fost făcut în aprilie 2002, prin publicarea, de către Comisia Europeană, a unei comunicări cu titlul „Către o strategie tematică pentru protecţia solului” (Towards a Thematic Strategy for Soil Protection). Problema protecţiei solului este pentru prima dată tratată independent şi sunt prezentate problemele existente, precum şi funcţiile şi trăsăturile distinctive ale unei politici de mediu în această direcţie.
3) Utilizarea pesticidelor în contextul dezvoltării durabile – strategie ce demarează în iunie 2002, prin comunicarea Comisiei : „Către o strategie tematică pentru utilizarea pesticidelor în contextul dezvoltării durabile” (Towards a Thematic Strategy on the Sustainable Use of Pesticides) - comunicare prin care sunt stabilite următoarele obiective:
4) Protecţia şi conservarea mediului marin (Towards a strategy to protect and conserve the marine environment): această strategie este iniţiată prin comunicarea omonimă a Comisiei (octombrie 2002), cu scopul de a promova utilizarea mărilor în contextul durabilităţii şi conservarea ecosistemelor marine, inclusiv a fundurilor oceanelor, estuarelor şi zonelor de coastă, acordând o atenţie specială ariilor cu un grad mare de biodiversitate. Se acordă o atenţie sporită impactului crescut al pescuitului şi navigaţiei asupra mediului marin.
5) Reciclarea şi prevenirea deşeurilor – lansată în mai 2003, această strategie reprezintă prima tratare separată a aspectelor reciclării şi prevenirii producerii de deşeuri, iar prin comunicarea aferentă sunt investigate modalităţile de promovare a reciclării produselor (atunci când este cazul) şi sunt analizate opţiunile cele mai potrivite sub aspectul raportului cost-eficacitate.
6) Mediul urban – această strategie are deja identificate patru teme prioritare în sensul dezvoltării durabile, prin influenţa lor asupra evoluţiei mediului în spaţiul urban: transportul urban, gestionarea urbană durabilă, domeniul construcţiilor şi urbanismul/arhitectura urbană; la sfârşitul lui 2003 a fost lansată comunicarea aferentă, iar strategiile de protecţie a mediului au fost definitivate în vara anului 2005.
7) Utilizarea continuă a resurselor naturale: chestiunea epuizării resurselor naturale a fost pusă în discuţie şi în cadrul Raportului Clubului de la Roma. Comisia a lansat o dezbatere politică (Towards a thematic strategy on sustainable use of natural resources, 2003) asupra problemelor principale privind înţelegerea relaţiei dintre utilizarea resurselor şi impactul lor, evaluarea impactului propunerilor politice în acest domeniu asupra altor politici şi integrarea politicilor astfel ca deciziile să fie luate în contextul dezvoltării durabile.
Un aspect inovator al PAM 6 este adoptarea unei „politici integrate a produselor (PIP)” având ca scop reducerea degradării mediului de către diverse produse pe parcursul ciclului lor de viaţă şi conducând astfel la dezvoltarea unei pieţe a produselor ecologice. Programul a fost supus unei evaluări intermediare în 2005, în vederea revizuirii şi actualizării sale conform ultimelor informaţii şi progrese în domeniu.
5. Instrumentele politicii de mediu
Se poate vorbi de dezvoltarea a trei tipuri de instrumente: legislative, tehnice şi instrumente economico-financiare.
A. Instrumentele legislative creează cadrul legal al politicii comunitare de protecţie a mediului sunt reprezentate de legislaţia existentă în acest domeniu, adică de cele peste 200 de acte normative (directive, regulamente şi decizii2) adoptate începând cu anul 1970 (acestea constituie aşa numitul acquis comunitar).
- Standarde şi limite de emisii (sunt incluse în legislaţia specifică şi au menirea de a limita
nivelul poluării mediului şi de a identifica marii poluatori);
- Cele mai bune tehnologii disponibile (BAT, Best Available Technologies) : instituţii specializate elaborează Ghiduri BAT pentru diverse domenii industriale (energie, metalurgie, chimie etc.) şi a căror utilizare devine obligatorie;
- Denominarea „eco” (eco-etichetarea) : denominarea are rolul evidenţierii produselor comunitare care îndeplinesc anumite cerinţe de mediu şi criterii „eco” specifice, criterii stabilite şi revizuite de Comitetul Uniunii Europene pentru Denominare Eco;
- Criteriile aplicabile inspecţiilor de mediu în SM (au fost create pentru a asigura conformitatea cu legislaţia de mediu a UE şi aplicarea uniformă a acesteia. Acest lucru este posibil prin stabilirea unor criterii minime referitoare la organizarea, desfăşurarea, urmărirea şi popularizarea rezultatelor inspecţiilor de mediu în toate SM).
C. Instrumente financiare
Principalele instrumente sunt reprezentate de diverse programe.
Programul LIFE a fost lansat în 1992 cu scopul de a co-finanţa
proiectele de protecţie a mediului în ţările UE, precum şi în ţările în curs de aderare. Programul are deja trei faze de implementare: prima fază: 1992 -1995, cu un buget de 400 mil.Euro; a doua fază: 1996- 1999, cu un buget de 450 mil.Euro; a treia fază: 2000-2004, cu un buget de 640 mil.Euro.
LIFE este structurat în trei componente tematice: LIFE - Natură, LIFE – Mediu şi LIFE –Ţări terţe, toate trei urmărind îmbunătăţirea situaţia mediului înconjurător dar fiecare dintre ele având buget şi priorităţi specifice. Componenta Măsuri însoţitoare funcţionează ca o subcategorie a acestora şi are rolul de a asista cu materiale, studii şi informaţii implementareacelor trei componente tematice, precum şi de a finanţa acţiuni de diseminare şi schimb de bune practici. Toate componentele sunt supuse condiţiei co-finanţării de către statele eligibile, cu excepţia componentei Măsuri însoţitoare - care beneficiază de finanţare 100% din partea UE.
- să fie de interes comunitar şi să contribuie la realizarea obiectivelor LIFE;
- să fie implementate de parteneri serioşi din punct de vedere financiar şi tehnic;
- să fie fezabile în termeni de propuneri tehnice, planificarea acţiunilor, buget şi costeficacitate.
2. Fondul de Coeziune3
Înfiinţarea Fondului de Coeziune (continuatorul programului ISPA) a fost hotărîtă prin Tratatul de la Maastrich, acesta devenind operaţional în anul 1994. FC şi Fondurile structurale însumează aproximativ 1/3 din bugetul UE. FC are următoarele caracteristici:
1. Sfera limitată de acţiune, din acest fond urmând a se acorda sprijin financiar numai Statelor Membre cu un nivel al venitului pe cap de locuitor sub 90% din media comunitară. Aceasta înseamnă că ajutorul este direcţionat către statele mai puţin prospere luate în întregime (este vorba doar de Spania, Portugalia, Grecia şi Irlanda);
4. Domenii prioritare : protecţia calităţii apei, a solului, prevenirea inundaţiilor, managementul integrat al deşeurilor.
Repartizarea pe ţări a Fondului de Coeziune, în perioada 2000 – 2006, s-a realizeat astfel:
Grecia – 3060 milioane € (16,77%);
Spania – 11160 milioane € (61,18%);
Portugalia – 3300 milioane € (18,09%).
România va beneficia de fonduri structurale de circa 28-30 miliarde Euro din partea UE în perioada 2007-2013.
Fondurile Structurale (FS):
1. Asigură dezvoltarea şi ajustarea structurală a regiunilor nedezvoltate cu un PNB sub 75% din media comunitară.
2. Sprijină conversia economică şi socială a regiunilor confruntate cu dificultăţi structurale.
Vor fi finanţate proiecte de eficientizare a serviciilor de apă (contorizare, reducerea pierderilor în reţea), reducerea volumului de deşeuri (investiţii în dezvoltarea pieţei de reciclare, pentru separarea deşeurilor la sursă).
3. Programul SAMTID
În 2001 a fost demarat de către Ministerul Administraţiei şi Internelor “Programul de Dezvoltare a infrastructurii în oraşele mici şi mijlocii” (SAMTID). Acest program este destinat îmbunătăţirii stării tehnice a infrastructurii locale şi a calităţii serviciilor de alimentare cu apă şi canalizare. Valoarea programului este de 96 mil. Euro, iar structura de finanţare este de 50% sub formă de grant de la UE şi de la bugetul de stat şi 50% reprezentând împrumuturi de la BEI şi BERD. Programul a fost accesat de 91 de oraşe din 14 judeţe, cu o populaţie totală de 2,5 milioane de locuitori.
4. Facilitatea Globală pentru Mediu (GEF)
România a aderat la GEF în 1994, fiind un fond destinat susţinerii financiare pentru protecţia mediului la nivel global, prin constituirea unui fond special şi alocarea acestuia pentru proiecte globale care au în vedere păstrarea biodiversităţii, schimbările climatice, poluanţii organici persistenţi, combaterea deşertificării, protejarea stratului de ozon etc. Proiectele GEF sunt implementate prin intermediul PNUD (Programul Naţiunilor Unite pentru Dezvoltare), PNUM (Programul Naţiunilor Unite pentru Mediu) şi Banca Mondială. Proiectele trebuie să îndeplinească două criterii:
- să reflecte priorităţile naţionale sau regionale şi să aibă sprijinul ţării/ţărilor implicate;
- să contribuie la ameliorarea situaţiei mediului pe plan global.
În România au fost implementate, până în 2006, 20 proiecte GEF, majoritatea referitoare la protecţia apelor Mării Negre şi ale Dunării.
5. Fondul de Mediu (FM)
În baza Legii 73/200 şi a OUG nr. 86/2003 s-a constituit Fondul de Mediu. Are drept scop un număr limitat de investiţii de mediu de interes public, acordând prioritate celor incluse în Planul Naţional de Acţiune pentru Protecţia Mediului.
Încasările din FM provin din colectarea diferitelor taxe suportate de agenţii economici poluatori, alocaţii de la bugetul de stat, sponsorizări, taxe pentru eliberarea autorizaţiilor de mediu, rambursarea capitalului şi a dobânzii de către utilizatorii resurselor fondului. Resursele fondului sunt în mare parte canalizate către proiecte/achiziţionarea de aparatură cu tehnologie nepoluantă şi proiecte de gestiune a deşeurilor (inclusiv a celor periculoase). Categoriile de proiecte eligibile sunt stabilite printr-un plan anual de către comitetul director al Fondului.
6. Iniţiativa comunitară INTERREG III
Interreg III a fost cea mai importantă initiaţivă comunitară, stabilită în cadrul Fondului European de Dezvoltare Regională, pentru perioada 2000-2006. Obiectivul acestei noi faze a Interreg este consolidarea coeziunii economice şi sociale în cadrul promovării cooperarii transfrontaliere, transnaţionale şi interregionale şi a unei dezvoltări
echilibrate pe teritoriul european. Acţiunile ce privesc relaţia dintre graniţe, zonele de graniţă dintre statele membre şi statele non-membre UE reprezintă punctul central al acestei iniţiative.
Interreg III se implementează prin intermediul a trei sub-programe:

References: Articolul 174
 Articolul 175
 Articolul 176

Articolul 95
 Articolul 6

Articolul 174